**עידו בי וצוקי** (באנגלית: **Ido B Zooki**) היו הרכב היפ הופ, הארדסטייל, טראנס ומוזיקה אתנית מתל אביב, והוא כלל את עידו בן דב (Ido B) וצוק אלגזי (Zooki), שניהם מפיקים, פרפורמרים, זמרים, כותבים, מלחינים, פזמונאים ודי-ג'יים שגדלו במודיעין.

נכון לשנת 2021 הוציאו עידו בי וצוקי למעלה ממאה שירים, שחלקם זכו לפרסום רב. הצמד מרבה לשתף פעולה עם אמנים אחרים. נכון ליוני 2021 בערוץ היוטיוב הרשמי של עידו בי וצוקי רשומים מעל 190 מיליון צפיות בכלל השירים.

היסטוריה
--------

עידו וצוק גדלו במודיעין. מגיל צעיר היו השניים חברים טובים ולמדו יחד עד התיכון, כאשר הקימו אולפן ביתי בבתיהם. הם התחילו את הקריירה שלהם בסוף שנת 2008 בהיותם בני 15, כאשר הם התחילו להופיע במועדונים ברחבי הארץ וצברו קהל מעריצים גדול על ידי שחרור שירים בעלי סגנונות שונים בעזרת Cubase ו-Abelton Live.

הם עסקו בהתחלה המוזיקה ביתית ובשנת 2012 יצרו את השיר "Crazy Shit" שנתמך על ידי הדי-ג'יים ז'ואקים גארו (Joachim Garraud), צ'אקי (Chuckie), דיג'יי בלנד (DJ Bl3nd) סקרילקס (Skrillex)[דרוש מקור] ואחרים. לאחר מכן, הוציאו את השיר "Yokozuna" כאשר שניהם הביאו להצלחה רבה ברחבי העולם. כמו כן הוציאו את הלהיט "לא נורמלי" עם הראפר איזי.

שנת 2013 עשויה להחשב לשנת הפריצה של השניים, ואף היו בשנה זו בין המועמדים הישראלים לטקס פרסי המוזיקה האירופאי (EMA) של רשת MTV לשנת 2013.

כמו כן בשנת 2013 הובילו, לצד אומנים נוספים, מיזם מבית היוצר של MTV ישראל, עם סינגל חדש בשם "לזוז", במטרה להעלות את המודעות לפעילות גופנית בקרב הנוער.

בשנת 2014 כבר נחשבו על ידי גורמים שונים לאחד מההרכבים ה"חמים" בסצנה האלקטרונית, לפחות בקרב הקהל הצעיר, בזכות ההאזנות הרבות לשירים שלהם.

בנוסף הופיעו באותה השנה בפסטיגל עם השירים "דבר איתי חופש" ו"מי משוגע" שבוצעו בהתאמה עם להקת פרנקלין ואיזי.

בשנים אלו הוציאו מספר להיטים, ביניהם – "Zooloo", "Pufin Marleys", "Pumpy", "The Force".

מלבד קידום ערכים חיוביים, הצמד הוציא ביחד עם ההרכב האולטראס את השיר "תאילנד", בו מסרים הנחשבים שליליים כמו החפצת נשים, רמזים לתקיפות מיניות, להט״בופוביה והצגת אלימות כדבר חיובי. בעקבות מחלוקת בדבר הזכויות על השיר, השיר "תאילנד" נגנז באופן רשמי על ידי הצמד, אך עדיין ניתן למצוא אותו בעמוד היוטיוב של האולטראס, וכמו כן בצורות פיראטיות אחרות.

בשנת 2016 הוציאו את "בא קליל" ו"חשמליה" עם אביעדוס, ואת הטראק Mexicano - כולם הגיעו למיליוני צפיות ביוטיוב.

בספטמבר 2017 הוציאו לאור את השיר "תן לי לבד" בשיתוף פעולה עם הרכב ההיפ הופ אפוקליפסה, שזכה לפרסום רב ונכון ליוני 2021 עומד על 42 מיליון צפיות ביוטיוב. בשנת 2018 בשיתוף פעולה עם Faustix יצאה סינגל "Ara".

בשנת 2021 התמודדו בתוכנית המציאות אקס פקטור לייצוג ישראל באירוויזיון 2022. הם עברו את שלב האודישנים והודחו מאוחר יותר.

בשנת 2022 הודיעו השניים על פירוק הצמד. ביוני 2023 עידו בי היה שותף להוצאת שיר "ברולטה". בסוף ספטמבר 2023 עידו בי היה שותף להוצאץ שיר "ואן גוך". בסוף אוקטובר 2023 הוציא עידו בי את "מלאכים" להנצחת הנרצחים ולספר את סיפורם של הנפגעים בטבח במסיבת הטבע ליד רעים.

דיסקוגרפיה
----------

### אלבומי אולפן

* DROPS‏ (2017)
* אילומינטי (2020)
* גלים (2021)

חיים אישיים
-----------

נכון לשנת 2021, השניים מתגוררים בתל אביב.

בשנת 2023 עידו בי וצוקי מתגוררים בעיר מודיעין

קישורים חיצוניים
----------------

* אתר האינטרנט הרשמי של עידו בי וצוקי
* עידו בי וצוקי, ברשת החברתית פייסבוק

* עידו בי וצוקי, סרטונים בערוץ היוטיוב
* אסף נבו, ‏מערבבים: עידו בי וצוקי התחברו עם דיג'יי בלנד, באתר ‏מאקו‏, 14 באוגוסט 2014
* עומר צוברי, ‏"אין הרבה אנשים שלא מכירים אותנו", באתר ‏מאקו‏, 13 בפברואר 2017
* יהדות-דריל: אסף גורן בשיר חדש עם עידו בי וצוקי, באתר ‏מאקו‏, 30 במאי 2021
* אושר סיגרון, לא נחים לרגע: עידו בי וצוקי חושפים סודות בראיון מיוחד, באתר פרוגי, 7 ביוני 2021
* עידו בי וצוקי (צמד), דף שער בספרייה הלאומית

הערות שוליים
------------

1. ↑  סלבריטין: צמד הדיג'ייז שנותנים בראש לצעירים, באתר הארץ, 4 במרץ 2014
2. ↑  אסף נבו, ‏הדג נחש ורוני דלומי מועמדים לייצג את ישראל ב-MTV, באתר ‏מאקו‏, 17 בספטמבר 2013
3. ↑  קליפ לסופ"ש - תתחילו לזוז!, באתר ראש1 (ארכיון)
4. ↑  אסף נבו, ‏מערבבים: עידו בי וצוקי התחברו עם דיג'יי בלנד, באתר ‏מאקו‏, 14 באוגוסט 2014
5. ↑  יובל אראל‏, נסיכת הדאנס החדשה, בבלוג של יובל אראל, מגזין מוזיקה ותרבות, 11 בנובמבר 2014
6. ↑  קרחנה לילדים: כוכבי הנוער פותחים את הפה
7. ↑  שחר בן ימיני, ‏עידו בי וצוקי מפרידים כוחות: "הגענו להבנה משותפת שאנחנו נפרדים", באתר ‏מאקו‏, 22 במאי 2022
8. ↑  *עידו בי - מלאכים (Prod. By Nuriel)*, נבדק ב-2023-11-01

| אקס פקטור ישראל |
| --- |
| שופטים | משה פרץ (עונות 1-3) • עברי לידר (עונות 1-3) • רמי פורטיס (עונות 1-2) • שירי מימון (עונות 1-3) • סאבלימינל (עונה 3) • עדן בן זקן (עונה 3 אורחת) • אביב גפן (עונה 4) • נטע ברזילי (עונה 4) • מרגלית צנעני (עונה 4) • רן דנקר (עונה 4) • מירי מסיקה (עונה 4) |
| מנחים | בר רפאלי (עונות 1-3) • לירון ויצמן (עונה 4) |
| עונות | 1 • 2 • 3 • 4 |
| זוכים | רוז פוסטאנס • דניאל יפה • עדן אלנה • מיכאל בן דוד |
| מתמודדים בולטים אחרים | 

|  |  |
| --- | --- |
| עונה 1 | עדן בן זקן • ענבל ביבי • כרקוקלי • מאיה לבני • דנה לב • גלית בורג • מאי ספדיה |
| עונה 2 | יוסי שטרית • ליבי הארט • שני חזן |
| עונה 3 | ים רפאלי • רויטל זלצמן |
| עונה 4 | ענבל ביבי • ספיר סבן • לינט • עדי כהן • לירון לב • קמא קמילה • מאיה סימנטוב • שימי תבורי • עידו בי וצוקי • מאור תיתון • Anna RF • בן אלטיט • שלווה ברטי |

 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007396482105171
* VIAF: 28153530980448702924
* WorldCat (עם VIAF): 28153530980448702924

 |